Is jy gereed vir die beste leerervaring en avontuur van jou lewe? Dan is jy op die regte plek. Gameways is die plek waar teoretiese kennis en praktiese vaardighede hand-aan-hand loop.
Die kursus sal jou die geleentheid bied om die loopbaanpotensiaal in wildplaasbestuur eerstehands te ervaar. Met hierdie kennis kan jy ‘n toekoms beplan waarin jy jou volle potensiaal ontwikkel terwyl jy jou passie vir die natuur uitleef.
Die wildbedryf in Suid Afrika bied baie opwindende moontlikhede aan persone met die nodige kennis en liefde vir die natuur. Wildplase alleen beslaan ongeveer 25% van die grondoppervlakte van Suid-Afrika en elkeen van daardie plase benodig hardwerkende, passievolle wildplaasbestuurders met die nodige vaardighede en kennis.
Terselfdertyd is daar vele ander beroepe wat swaar op die wildbedryf steun. Ekoloë, veeartse en veearts assistente, veldgidse, professionele jagters, toergidse, teen-stroping spesialiste, gasvryheidbestuurders, wildvangers en taksidermie kundiges het almal een ding in gemeen – liefde en respek vir die natuur en ‘n passie om dit te bewaar.
Gameways se Wildplaasbestuurskursus waarborg om jou uitkyk op die natuur vir altyd te verander. Hierdie kursus onderneem om elke student toe te rus met die nodige teoretiese kennis en praktiese vaardighede rakende die belangrikste aspekte van wildplaasbestuur.
Die volgende is van belang
Geen spesiale vakke of natuurkennis word benodig om vir die kursus in te skryf nie.
Die kursus word op ‘n wildsplaas net buite Steenbokpan, 60km vanaf Ellisras (Lephalale) in die Limpopo Provinsie aangebied.
Die kursus word in Afrikaans aangebied en is vir beide manlike en vroulike studente.
Die kursus kan slegs 24 studente akkommodeer.
Die plekke van die eerste 24 studente wat ‘n 50% deposito aan Gameways betaal word gereserveer. Die balans van die studiegelde is betaalbaar op die aanvangsdatum.
Die kursusfooi sluit die volgende in
Twee Gameways knoop-hemde en ’n Gameways hoed.
‘n Gameways koeldrank / koffiebeker.
Verblyf met drie etes per dag ingesluit.
Wasgoed 1 x per week (nie stryk).
Spesiale aanbiedings deur vakkundiges in die bedryf.
Alle Praktiese aktiwiteite
Met die suksesvolle voltooiing van die kursus word ’n Gameways Sertifikaat uitgereik. Gameways help graag suksesvolle studente om in die bedryf werk te kry en maak gereeld aanbevelings aan boere opsoek na geskikte kanidate.
Vind uit of daar nog plek beskikbaar is vir die kursus waarin jy belangstel deur ‘n epos of whatsapp boodskap te stuur aan ons kantoor.
Laai die aansoek vorm af.
Betaal jou deposito (50% van die kursus fooi) aan GAMEWAYS NPC. Die bank besonderhede sal op die aansoek vorm wees. Gebruik die student se naam en van as verwysing.
Voltooi die vorm en stuur dit met die bewys van betaling per epos of fax.
Ongeveer ‘n week voor die kursus sal daar ‘n whatsapp groep gestig word. Hier kan mede studente mekaar ontmoet en saam ry geleenthede bespreek.
Die balans van die kursus gelde is betaalbaar met kursus aanvang.
BOEKE WAT ONS AANBEVEEL
Veldbestuur: Beginsels en Praktyke – Fritz van Oudtshoorn (ISBN 978-1-920217-56-3) – BRIZA
Gids tot Grasse van Suider-Afrika - Frits van Oudtshoorn (ISBN 978-1-920217-34-1) - BRIZA
Fotogids tot Bome van Suider-Afrika - Braam & Piet van Wyk (ISBN 978-1-920217-05-1) - BRIZA
Game Ranch Management (Sixth Edition) - J. du P. Bothma (ISBN 978-0-627-03346-9) - Van Schaik Publishers
Wildplaas-Bestuur (Vierde Uitgawe) - J. du P. Bothma (ISDN 978-062702531-0) - Van Schaik Uitgewers
The New Game Rancher – Pamela & Peter Oberem (ISBN 978-1-920217-62-4) – BRIZA
LYS VAN BOME & GRASSE BY GAMEWAYS
LYS VAN GRASSE